Εγκατάσταση με το DrakX

Επιλογή και χρήση των ISO

Εισαγωγή

Η Mageia διανέμεται μέσω εικόνων ISO. Αυτή η σελίδα θα σας βοηθήσει να επιλέξετε ποια εικόνα ταιριάζει στις ανάγκες σας.

Υπάρχουν δυο οικογένειες μέσων:

Κλασσικός εγκαταστάτης: Μετά την εκκίνηση του μέσου, ακολουθεί μια διαδικασία που επιτρέπει την προσαρμογή της εγκατάστασης και τον τρόπο διαμόρφωσης του τελικού συστήματος. Αυτό σας δίνει την μέγιστη ευελιξία για μια προσαρμοσμένη εγκατάσταση, ειδικά στην επιλογή του περιβάλλοντος εργασίας.

Μέσο LIVE: Μπορείτε να εκκινήσετε το μέσο πάνω σε ένα πραγματικό σύστημα Mageia χωρίς να το εγκαταστήσετε ούτως ώστε να διαπιστώσετε τι θα έχετε μετά την ενδεχόμενη εγκατάσταση. Η διαδικασία της εγκατάστασης είναι ευκολότερη αλλά με λιγότερες επιλογές.

Στις επόμενες ενότητες δίνονται περισσότερες πληροφορίες.

Μέσα

Ορισμός

Μέσο αποκαλούμε εδώ ένα αρχείο εικόνας ISO το οποίο επιτρέπει την εγκατάσταση και/ή την ενημέρωση της Mageia και κατ' επέκταση κάθε φυσικό μέσο όπου το αρχείο ISO έχει αντιγραφεί.

Μπορείτε να τα βρείτε εδώ.

Μέσο κλασσικής εγκατάστασης

Κοινά χαρακτηριστικά

Τα ISO χρησιμοποιούν το παραδοσιακό πρόγραμμα εγκαταστάτης drakx.

Μπορούν να πραγματοποιήσουν μια «καθαρή» εγκατάσταση ή να ενημερώσουν μια προηγούμενη έκδοση.

Διαφορετικά μέσα για αρχιτεκτονική 32 ή 64 δυφίων.

μερικά εργαλεία είναι διαθέσιμα στην οθόνη υποδοχής: Διάσωση του συστήματος, Έλεγχος της μνήμης, Εργαλείο εντοπισμού υλικού.

Κάθε DVD περιέχει πολλά διαθέσιμα γραφικά περιβάλλοντα και γλώσσες.

Κατά την εγκατάσταση θα ερωτηθείτε για την προσθήκη ιδιόκτητου λογισμικού.

Μέσο Live

Κοινά χαρακτηριστικά

Μπορεί να χρησιμοποιηθεί για την προεπισκόπηση της διανομής χωρίς να γίνει εγκατάσταση στον σκληρό δίσκο, και προαιρετικά για τη μετέπειτα εγκατάσταση στον σκληρό δίσκο.

Κάθε ISO περιέχει μόνο ένα περιβάλλον εργασίας (Plasma, GNOME ή XFCE).

Διαφορετικά μέσα για αρχιτεκτονική 32 ή 64 δυφίων.

Το ISO Live μπορεί να χρησιμοποιηθεί μόνο για μια «καθαρή» εγκατάσταση· δεν μπορεί να χρησιμοποιηθεί για την αναβάθμιση από προηγούμενη έκδοση.

Περιέχουν ιδιόκτητο λογισμικό.

Ζωντανό DVD Plasma

Μόνο το περιβάλλον επιφάνειας εργασίας Plasma.

Περιέχονται όλες οι γλώσσες.

Μόνο 64 δυφίων αρχιτεκτονική.

Live DVD GNOME

Μόνο το περιβάλλον επιφάνειας εργασίας GNOME.

Περιέχονται όλες οι γλώσσες.

Μόνο 64 δυφίων αρχιτεκτονική

Ζωντανό DVD XFCE

Μόνο το περιβάλλον επιφάνειας εργασίας XFCE.

Περιέχονται όλες οι γλώσσες.

Αρχιτεκτονική 32 ή 64 δυφίων.

CD αποκλειστικά για εκκίνηση

Κοινά χαρακτηριστικά

Κάθε ένα είναι μια μικρή εικόνα η οποία περιέχει τα απαραίτητα για την εκκίνηση του προγράμματος εγκατάστασης drakx και την εύρεση του drakx-installer-stage2 και άλλων πακέτων που απαιτούνται για τη συνέχιση και την ολοκλήρωση της εγκατάστασης. Αυτά τα πακέτα μπορεί να βρίσκονται στον σκληρό δίσκο του υπολογιστή, σε έναν τοπικό σκληρό δίσκο, στο τοπικό δίκτυο ή στο διαδίκτυο.

Αυτά τα μέσα είναι πολύ ελαφριά (μικρότερα από 100 MB) και εξυπηρετούν όταν το εύρος ζώνης είναι πολύ μικρό για τη λήψη ενός πλήρους DVD, όταν ο υπολογιστής δεν διαθέτει οδηγό DVD ή όταν ο υπολογιστής δεν υποστηρίζει την εκκίνηση από ένα κλειδί USB.

Διαφορετικά μέσα για αρχιτεκτονική 32 ή 64 δυφίων.

Μόνο Αγγλική γλώσσα.

netinstall.iso

Περιέχει μόνο ελεύθερο λογισμικό, για αυτούς που προτιμούν να μην χρησιμοποιούν ιδιόκτητο λογισμικό.

netinstall-nonfree.iso

Περιέχει ιδιόκτητο λογισμικό (κυρίως οδηγούς συσκευών, αποκωδικοποιητές...) για αυτούς που το χρειάζονται.

Λήψη και έλεγχος των μέσων

Λήψη

Αφού έχετε επιλέξει το αρχείο ISO, μπορείτε να το λάβετε είτε μέσω http πρωτοκόλλου είτε μέσω BitTorrent. Και στις δυο περιπτώσεις, θα ανοίξει ένα παράθυρο με μερικές πληροφορίες, όπως ο καθρεφτισμός που χρησιμοποιείται και η επιλογή αλλαγής του αν το εύρος ζώνης είναι πολύ μικρό. Αν επιλέξετε http, μπορεί να δείτε επίσης κάτι σαν αυτό

Τα md5sum και sha1sum είναι εργαλεία ελέγχου της ακεραιότητας των ISO. Η χρήση ενός εκ των δυο αρκεί. Κρατήστε το για μελλοντική χρήση. Στη συνέχεια ανοίγει ένα παρεμφερές παράθυρο:

Επιλέξτε το κουμπί επιλογών Αποθήκευση του αρχείου.

Έλεγχος της ακεραιότητας του ληφθέντος αρχείου

Και τα δυο εργαλεία ελέγχου της ακεραιότητας είναι δεκαεξαδικοί αριθμοί αποτέλεσμα υπολογισμού ενός αλγόριθμου από το αρχείο προς τηλεφόρτωση. Όταν ζητάτε από τους αλγόριθμους να επανυπολογίσουν τον αριθμό αυτόν από το αρχείο λήψης, είτε θα έχετε τον ίδιο αριθμό και το αρχείο σας είναι σωστό, είτε ο αριθμός είναι διαφορετικός και έχετε μια αποτυχία και θα πρέπει να προσπαθήσετε την εκ νέου λήψη του αρχείου ή την επισκευή μέσω Bittorrent.

Ανοίξτε ένα τερματικό －δεν χρειάζεται σύνδεση ως root － και:

- Για χρήση του md5sum, πληκτρολογήστε: [sam@localhost]$ md5sum path/to/the/image/file.iso.

- Για χρήση του sha1sum, πληκτρολογήστε: [sam@localhost]$ mdsum path/to/the/image/file.iso.

και συγκρίνετε τον υπολογισμένο αριθμό στον υπολογιστή σας (ίσως χρειαστεί να περιμένετε λίγο) με τον αριθμό που δίνεται από τη Mageia. Για παράδειγμα:

Εγγραφή ή αποτύπωση του ISO

To επιβεβαιωμένο ISO μπορεί να εγγραφεί σε ένα CD/DVD ή να αποτυπωθεί σε ένα κλειδί USB. Αυτές οι διεργασίες δεν πρόκειται για μια απλή αντιγραφή και σκοπεύουν στην δημιουργία ενός εκκινήσιμου μέσου.

Εγγραφή του ISO σε ένα CD/DVD

Χρησιμοποιήστε το πρόγραμμα εγγραφής που επιθυμείτε, αλλά θα πρέπει να σιγουρευτείτε ότι η συσκευή εγγραφής έχει διαμορφωθεί σωστά για την εγγραφή μιας εικόνας· η εγγραφή δεδομένων ή αρχείων δεν είναι σωστή. Για περισσότερες πληροφορίες ανατρέξτε στο Mageia wiki.

Αποτύπωση του ISO σε ένα κλειδί USB

Όλα τα Mageia ISO είναι υβριδικά. Αυτό σημαίνει ότι μπορείτε να τα «αποτυπώσετε» σε ένα κλειδί USB και να το χρησιμοποιήσετε για την εκκίνηση και εγκατάσταση του συστήματος.

Προειδοποίηση

Η «αποτύπωση» μιας εικόνας σε έναν οδηγό flash θα έχει ως αποτέλεσμα την διαγραφή των αρχείων και την καταστροφή οποιουδήποτε προηγούμενου συστήματος αρχείων στη συσκευή. Η χωρητικότητα του οδηγού θα συρρικνωθεί στο μέγεθος της εικόνας ISO.

Για να ανακτήσετε την αρχική χωρητικότητα, θα πρέπει να πραγματοποιήσετε εκ νέου την κατάτμηση και την μορφοποίηση του κλειδιού USB.

Χρήση ενός εργαλείου γραφικού περιβάλλοντος στην Mageia

Μπορείτε να χρησιμοποιήσετε ένα εργαλείο γραφικού περιβάλλοντος όπως το IsoDumper

Χρήση ενός εργαλείου γραφικού περιβάλλοντος στα Windows

Μπορείτε να δοκιμάσετε:

- Το Rufus χρησιμοποιώντας την επιλογή της «εικόνας ISO»·

- Το Win32 Disk Imager

Χρήση της γραμμής εντολών σε ένα σύστημα GNU/Linux

Προειδοποίηση

Είναι εν δυνάμει «επικίνδυνο» να το πραγματοποιήσετε χειροκίνητα. Διακινδυνεύετε να αντικαταστήσετε μια κατάτμηση του δίσκου αν λάβετε λανθασμένα το αναγνωριστικό της συσκευής.

Μπορείτε επίσης να χρησιμοποιήσετε το εργαλείο dd σε ένα τερματικό:

Ανοίξτε ένα τερματικό

Συνδεθείτε ως διαχειριστής με την εντολή su - (μην ξεχάσετε το τελικό «-» )

Συνδέστε το κλειδί USB (μην το προσαρτήσετε, και μην ανοίξετε μια εφαρμογή ή διαχειριστή αρχείων που μπορεί να έχει πρόσβαση ή να κάνει ανάγνωση στο κλειδί)

Εισάγετε την εντολή fdisk -l

Εναλλακτικά, μπορείτε να λάβετε το όνομα της συσκευής μέσω της εντολής dmesg: στο τέλος θα βρείτε το όνομα της συσκευής αρχίζοντας από sd, και sdd στην περίπτωσή μας:

[72594.604531] usb 1-1: new high-speed USB device number 27 using xhci_hcd
[72594.770528] usb 1-1: New USB device found, idVendor=8564, idProduct=1000
[72594.770533] usb 1-1: New USB device strings: Mfr=1, Product=2, SerialNumber=3
[72594.770536] usb 1-1: Product: Mass Storage Device
[72594.770537] usb 1-1: Manufacturer: JetFlash
[72594.770539] usb 1-1: SerialNumber: 18MJTWLMPUCC3SSB
[72594.770713] usb 1-1: ep 0x81 - rounding interval to 128 microframes, ep desc says 255 microframes
[72594.770719] usb 1-1: ep 0x2 - rounding interval to 128 microframes, ep desc says 255 microframes
[72594.771122] usb-storage 1-1:1.0: USB Mass Storage device detected
[72594.772447] scsi host8: usb-storage 1-1:1.0
[72595.963238] scsi 8:0:0:0: Direct-Access     JetFlash Transcend 2GB    1100 PQ: 0 ANSI: 4
[72595.963626] sd 8:0:0:0: [sdd] 4194304 512-byte logical blocks: (2.14 GB/2.00 GiB)
[72595.964104] sd 8:0:0:0: [sdd] Write Protect is off
[72595.964108] sd 8:0:0:0: [sdd] Mode Sense: 43 00 00 00
[72595.965025] sd 8:0:0:0: [sdd] No Caching mode page found
[72595.965031] sd 8:0:0:0: [sdd] Assuming drive cache: write through
[72595.967251]  sdd: sdd1
[72595.969446] sd 8:0:0:0: [sdd] Attached SCSI removable disk

Αναζητήστε το όνομα της συσκευής του κλειδιού USB (βάσει του μεγέθους του), για παράδειγμα /dev/sdb στο παραπάνω στιγμιότυπο· πρόκειται για ένα κλειδί USB 8GB.

Εισάγετε την εντολή: # dd if=path/to/the/ISO/file of=/dev/sdX bs=1M

Όπου «X» = το όνομα της συσκευής, πχ: /dev/sdc

Παράδειγμα: # dd if=/home/user/Downloads/Mageia-6-x86_64-DVD.iso of=/dev/sdb bs=1M

Εισάγετε την εντολή: # sync

Αποσυνδέστε το κλειδί USB, όλα ολοκληρώθηκαν

DrakX, ο οδηγός εγκατάστασης της Mageia

Είτε είστε νέος στο GNU-Linux είτε είστε ένας έμπειρος χρήστης, ο οδηγός εγκατάστασης της Mageia έχει σχεδιαστεί για να σας βοηθήσει να πραγματοποιήσετε την εγκατάστασή σας ή την αναβάθμισή σας όσο το δυνατόν ευκολότερα.

Το μενού της αρχικής οθόνης έχει διάφορες επιλογές, η προκαθορισμένη θα εκκινήσει τον οδηγό εγκατάστασης, και τυπικά είναι αυτό που χρειαζόσαστε.

Η πρώτη οθόνη καλωσορίσματος στην εγκατάσταση

Χρήση ενός DVD Mageia

Αυτές είναι οι εξ ορισμού οθόνες καλωσορίσματος κατά τη χρήση ενός Mageia DVD· η πρώτη με ένα σύστημα UEFI και η δεύτερη με ένα παλαιό σύστημα:

Μπορείτε να προσπελάσετε τις επιλογές από αυτήν την οθόνη πατώντας το «e» για να εισέλθετε στην λειτουργία επεξεργασίας. Για να επιστρέψετε, πιέστε είτε το πλήκτρο «esc» για εγκατάλειψη χωρίς αποθήκευση ή το πλήκτρο «CTRL» ή το «F10» για εγκατάλειψη με αποθήκευση.

Από αυτήν την οθόνη μπορείτε να ορίσετε μερικές προσωπικές προτιμήσεις:

Η γλώσσα (για την εγκατάσταση μόνο, μπορεί να είναι διαφορετική από τη γλώσσα του συστήματος) πατώντας το πλήκτρο F2 (μόνο σε λειτουργία παλαιού τύπου)

Χρησιμοποιήστε τα βελάκια για να επιλέξετε τη γλώσσα και πιέστε Enter.

Εδώ φαίνεται για παράδειγμα, η οθόνη υποδοχής στα γαλλικά με Live CD/DVD. Σημειώστε ότι το μενού του Live CD/DVD δεν προτείνει: Διάσωση του συστήματος, Έλεγχο μνήμης και το Εργαλείο εντοπισμού υλικού.

Αλλαγή της ανάλυσης της οθόνης πιέζοντας το πλήκτρο F3 (μόνο σε λειτουργία παλαιού τύπου).

Προσθέστε μερικές επιλογές του πυρήνα πιέζοντας το πλήκτρο F6 για τη λειτουργία παλαιού τύπου ή το πλήκτρο e για τη λειτουργία UEFI.

Αν αποτύχει η εγκατάσταση, τότε ίσως να χρειαστεί να δοκιμάσετε ξανά χρησιμοποιώντας μια από τις επιπλέον επιλογές. Το πάτημα του πλήκτρου F6 εμφανίζει μια νέα γραμμή με τις Επιλογές του πυρήνα και υπάρχουν διαθέσιμες τέσσερις επιλογές:

- Προκαθορισμένη, δεν αλλάζει καμιά από τις εξ ορισμού επιλογές.

- Προκαθορισμένη, δεν αλλάζει καμιά από τις εξ ορισμού επιλογές.

- Χωρίς ACPI : Advanced Configuration and Power Interface, η εξελιγμένη διεπαφή ρύθμισης και διαχείρισης ενέργειας δεν θα ληφθεί υπόψη.

- Χωρίς τοπικό APIC (Local Advanced Programmable Interrupt Controller), ο προηγμένος προγραμματιζόμενος ελεγκτής διακοπών συστήματος αφορά τις διακοπές της CPU, επιλέξτε αυτήν την επιλογή αν σας ζητηθεί.

Όταν επιλέγετε μια από αυτές τις καταχωρήσεις, τροποποιούνται οι εξ ορισμού ρυθμίσεις που εμφανίζονται στη γραμμή Επιλογές εκκίνησης.

Σημείωση

Σε μερικές εκδόσεις της Mageia, μπορεί οι επιλογές με το πλήκτρο F6 να μην εμφανιστούν στην γραμμή Επιλογές εκκίνησης· ωστόσο, λαμβάνονται κανονικά υπόψη.

Προσθέστε περισσότερες επιλογές του πυρήνα πιέζοντας το πλήκτρο F1 (μόνο σε λειτουργία παλαιού τύπου).

Πιέζοντας F1 ανοίγει ένα νέο παράθυρο με επιπλέον διαθέσιμες επιλογές. Επιλέξτε μια με τα βελάκια και πατήστε Enter για περισσότερες λεπτομέρειες ή πιέστε Esc για να επιστρέψετε στην οθόνη υποδοχής.

Η προβολή λεπτομερειών για την εικόνα εκκίνησης. Πατήστε Esc ή επιλέξτε Επιστροφή στις επιλογές εκκίνησης για να επιστρέψετε στη λίστα επιλογών. Αυτές οι επιλογές μπορούν να προστεθούν και χειροκίνητα στη γραμμή Επιλογές εκκίνησης.

Σημείωση

Η Βοήθεια εμφανίζεται μεταφρασμένη στην επιλεγμένη γλώσσα με το πλήκτρο F2.

Για περισσότερες πληροφορίες σχετικά με τις επιλογές του πυρήνα σε παλαιά και UEFI συστήματα, δείτε: https://wiki.mageia.org/en/How_to_set_up_kernel_options

Χρήση ενός ενσύρματου δικτύου

Αυτή είναι η εξ ορισμού οθόνη καλωσορίσματος όταν χρησιμοποιείτε ένα CD εγκατάστασης ενσύρματου δικτύου (εικόνες netinstall.iso ή netinstall-nonfree.iso):

Δεν επιτρέπει την αλλαγή της γλώσσας, οι διαθέσιμες επιλογές περιγράφονται στην οθόνη. Για περισσότερες πληροφορίες σχετικά με τη χρήση ενός CD εγκατάστασης ενσύρματου δικτύου, ανατρέξτε στο Wiki της Mageia

Προειδοποίηση

Η διάταξη του πληκτρολογίου είναι η αμερικανική.

Τα βήματα εγκατάστασης

Η διεργασία της εγκατάστασης είναι διαχωρισμένη σε μια σειρά βημάτων, τα οποία μπορείτε να παρακολουθήσετε στον πλευρικό πίνακα της οθόνης.

Κάθε βήμα έχει μια ή περισσότερες οθόνες οι οποίες μπορεί να διαθέτουν κουμπιά για Προχωρημένες ρυθμίσεις, τις οποίες συνήθως δεν θα χρειαστεί να επιλέξετε.

Οι περισσότερες οθόνες διαθέτουν κουμπιά βοήθειας όπου θα βρείτε περισσότερες πληροφορίες σχετικά με το τρέχον βήμα.

Σημείωση

Αν κάποια στιγμή κατά την εγκατάσταση αποφασίσετε να διακόψετε την εγκατάσταση, η επανεκκίνηση είναι εφικτή, αλλά σκεφτείτε πολύ καλά πριν το κάνετε. Από τη στιγμή που μια κατάτμηση έχει μορφοποιηθεί ή έχει ξεκινήσει η εγκατάσταση των ενημερώσεων, ο υπολογιστή σας δεν είναι πια στην ίδια κατάσταση που ήταν πριν και η επανεκκίνηση θα μπορούσε κάλλιστα να σας αφήσει με ένα μη λειτουργικό σύστημα. Αν παρόλα αυτά είστε απόλυτα σίγουρος ότι θέλετε να κάνετε επανεκκίνηση, μεταβείτε σε ένα τερματικό πατώντας τα τρία πλήκτρα Alt Ctrl F2 ταυτόχρονα. Στη συνέχεια, πατήστε Alt Ctrl Delete ταυτόχρονα για να κάνετε επανεκκίνηση.

Προβλήματα στην εγκατάσταση και πιθανές λύσεις

Δεν λειτουργεί το γραφικό περιβάλλον

Μετά την αρχική οθόνη δεν γίνεται μετάβαση στην οθόνη επιλογής γλώσσας. Αυτό μπορεί να συμβεί με ορισμένες κάρτες γραφικών και μερικά παλαιότερα συστήματα. Προσπαθήστε να χρησιμοποιήσετε μια χαμηλή ανάλυση πληκτρολογώντας vgalo στην προτροπή.

Αν πρόκειται για πολύ παλιό υλικό, ίσως η εγκατάσταση σε γραφικό περιβάλλον να είναι αδύνατη. Σε αυτή την περίπτωση μπορείτε να δοκιμάσετε την εγκατάσταση χωρίς γραφικό περιβάλλον. Για να το πραγματοποιήσετε, πατήστε ESC στην πρώτη οθόνη καλωσορίσματος και επιβεβαιώστε με ENTER. Θα φτάσετε σε μια μαύρη οθόνη με τη λέξη «boot:». Πληκτρολογήστε «text» και πατήστε ENTER. Τώρα συνεχίστε την εγκατάσταση σε λειτουργία κειμένου.

Πάγωμα της εγκατάστασης

Αν το σύστημα «παγώνει» κατά την εγκατάσταση, η αιτία μπορεί να οφείλεται στον εντοπισμό του υλικού. Σε αυτή την περίπτωση ο αυτόματος εντοπισμός υλικού μπορεί να παρακαμφθεί και να πραγματοποιηθεί αργότερα. Για να δοκιμάσετε αυτή την επιλογή, πληκτρολογήστε noauto στην προτροπή. Αυτή η επιλογή μπορεί επίσης να συνδυαστεί με την προηγούμενη αν κριθεί απαραίτητο.

Πρόβλημα RAM

Μπορεί να χρειαστούν σε σπάνιες περιπτώσεις, αλλά μερικές φορές το υλικό μπορεί να αναφέρει την διαθέσιμη μνήμη RAM λανθασμένα. Για να την ορίσετε χειροκίνητα, μπορείτε να χρησιμοποιήσετε την παράμετρο mem=xxxM, όπου xxx το σωστό μέγεθος της RAM. π.χ. mem=256M καθορίζει 256MB RAM.

Δυναμικές κατατμήσεις

Αν μετατρέψατε τον σκληρό σας δίσκο από «βασική» σε «δυναμική» μορφή σε Microsoft Windows, θα πρέπει να γνωρίζετε ότι είναι αδύνατο να εγκαταστήσετε τη Mageia σε αυτόν τον δίσκο. Για να επιστρέψετε στην «βασική» μορφή, ανατρέξτε στην τεκμηρίωση της Microsoft: http://msdn.microsoft.com/en-us/library/cc776315.aspx.

Παρακαλώ επιλέξτε τη γλώσσα που θα χρησιμοποιηθεί

Επιλέξτε την γλώσσα που προτιμάτε, αναπτύσσοντας πρώτα τη λίστα της ηπείρου σας. Η Mageia θα χρησιμοποιήσει αυτή την επιλογή για τον οδηγό εγκατάστασης και για το εγκατεστημένο σύστημα.

Επιλέξτε την γλώσσα της προτίμησής σας. Η Mageia θα χρησιμοποιήσει αυτή την επιλογή για τον οδηγό εγκατάστασης και για το εγκατεστημένο σύστημα.

Αν υπάρχει πιθανότητα να χρειαστείτε περισσότερες γλώσσες εγκατεστημένες στο σύστημά σας, για εσάς ή για άλλους χρήστες, τότε θα πρέπει να χρησιμοποιήσετε την επιλογή Πολλαπλές γλώσσες ώστε να τις προσθέσετε τώρα. Δεν είναι δυνατή η προσθήκη υποστήριξης επιπλέον γλωσσών με αυτόματο τρόπο μετά την εγκατάσταση.

Προειδοποίηση

Παρόλο την επιλογή περισσοτέρων γλωσσών, θα πρέπει να επιλέξετε μια από αυτές ως την προτιμώμενη γλώσσα στην πρώτη οθόνη επιλογής γλώσσας. Θα σημειωθεί επίσης ως επιλεγμένη στην οθόνη πολλαπλών γλωσσών .

Αν η γλώσσα της διάταξης του πληκτρολογίου σας δεν είναι η ίδια με την προτιμώμενη γλώσσα, τότε είναι ορθό να εγκαταστήσετε και τη γλώσσα του πληκτρολογίου σας.

Η Mageia χρησιμοποιεί εξ ορισμού την υποστήριξη UTF-8 (Unicode).

Αυτό μπορεί να απενεργοποιηθεί στην οθόνη «Πολλαπλές γλώσσες» αν γνωρίζετε ότι δεν είναι κατάλληλο για τη γλώσσα σας. Η απενεργοποίηση της υποστήριξης UTF-8 θα εφαρμοστεί σε όλες τις γλώσσες.

Μπορείτε να αλλάξετε τη γλώσσα του συστήματός σας μετά την εγκατάσταση από το Κέντρο Ελέγχου Mageia -> Σύστημα -> Διαχειριστείτε την τοπικότητα του συστήματός σας.

Άδεια χρήσης και σημειώσεις έκδοσης

Άδεια χρήσης

Πριν την εγκατάσταση της Mageia, παρακαλώ διαβάστε τους όρους και τις συνθήκες της άδειας χρήσης προσεκτικά.

Οι όροι και οι συνθήκες ισχύουν για ολόκληρη τη διανομή Mageia και θα πρέπει να τους αποδεχτείτε πριν να συνεχίσετε.

Για να τους αποδεχτείτε, απλά επιλέξτε Αποδοχή και έπειτα κάντε κλικ στο Επόμενο.

Αν τελικά αποφασίσετε να μην αποδεχτείτε τους όρους, κάντε κλικ στο Έξοδος για επανεκκίνηση του υπολογιστή σας.

Σημειώσεις έκδοσης

Κάνοντας κλικ στο κουμπί Σημειώσεις έκδοσης, θα βρείτε σημαντικές πληροφορίες σχετικά με την κυκλοφορία της Mageia.

Διαμόρφωση SCSI

Το DrakX συνήθως εντοπίζει τους σκληρούς σας δίσκους σωστά. Ωστόσο, μπορεί να αποτύχει στον εντοπισμό ορισμένων παλαιότερων ελεγκτών οδηγών SCSI με αποτέλεσμα να αποτύχει η εγκατάσταση των απαραίτητων οδηγών.

Αν συμβαίνει αυτό, θα πρέπει να δηλώσετε χειροκίνητα στο Drakx τους οδηγούς SCSI που διαθέτετε.

Στη συνέχεια, το DrakX θα πρέπει να είναι σε θέση να αναγνωρίσει ποιες παραμέτρους χρειάζεται για την διαμόρφωση του οδηγού και για να τον θέσει σε λειτουργία.

Εγκατάσταση ή αναβάθμιση

Εγκατάσταση

Χρησιμοποιήστε αυτή την επιλογή για μια νέα εγκατάσταση Mageia.

Αναβάθμιση

Αν έχετε μια ή περισσότερες εγκαταστάσεις της Mageia στο σύστημά σας, ο οδηγός εγκατάστασης θα σας επιτρέψει να αναβαθμίσετε μια από αυτές στην τελευταία έκδοση.

Προειδοποίηση

Έχει δοκιμαστεί μόνο η αναβάθμιση από μια, ακόμα υποστηριζόμενη, προηγούμενη έκδοση της Mageia όταν κυκλοφόρησε η συγκεκριμένη έκδοση του εγκαταστάτη. Αν θέλετε να αναβαθμίσετε από μια έκδοση της Mageia που έχει φτάσει στο τέλος του κύκλου ζωής της (EOL), τότε είναι καλύτερα να πραγματοποιήσετε μια καθαρή εγκατάσταση διαφυλάσσοντας την κατάτμηση /home.

Σημείωση

Αν κάποια στιγμή κατά την εγκατάσταση αποφασίσετε να διακόψετε την εγκατάσταση, η επανεκκίνηση είναι εφικτή, αλλά σκεφτείτε πολύ καλά πριν το κάνετε. Από τη στιγμή που μια κατάτμηση έχει μορφοποιηθεί ή έχει ξεκινήσει η εγκατάσταση των ενημερώσεων, ο υπολογιστή σας δεν είναι πια στην ίδια κατάσταση που ήταν πριν και η επανεκκίνηση θα μπορούσε κάλλιστα να σας αφήσει με ένα μη λειτουργικό σύστημα. Αν παρόλα αυτά είστε απόλυτα σίγουρος ότι θέλετε να κάνετε επανεκκίνηση, μεταβείτε σε ένα τερματικό πατώντας τα τρία πλήκτρα Alt Ctrl F2 ταυτόχρονα. Στη συνέχεια, πατήστε Alt Ctrl Delete ταυτόχρονα για να κάνετε επανεκκίνηση.

Υπόδειξη

Αν ανακαλύψετε ότι ξεχάσατε να επιλέξετε μια επιπλέον γλώσσα, μπορείτε να επιστρέψετε από την οθόνη «Εγκατάσταση ή Αναβάθμιση» στην οθόνη επιλογής γλώσσας πατώντας Alt Ctrl Home. Μην το κάνετε αυτό στα επόμενα βήματα της εγκατάστασης.

Πληκτρολόγιο

Το DrakX επιλέγει το κατάλληλο πληκτρολόγιο για τη γλώσσα σας. Αν δεν βρεθεί ένα κατάλληλο πληκτρολόγιο θα οριστεί ως προκαθορισμένο ένα με διάταξη των Η.Π.Α.

Σιγουρευτείτε ότι η επιλογή είναι σωστή ή επιλέξτε μια άλλη διάταξη πληκτρολογίου. Αν δεν γνωρίζετε ποια είναι η διάταξη του πληκτρολογίου σας, δείτε στα χαρακτηριστικά του υπολογιστή σας ή ρωτήστε τον προμηθευτή του υπολογιστή σας. Ίσως υπάρχει και κάποια ετικέτα στο πληκτρολόγιο με κάποιο αναγνωριστικό της διάταξης. Μπορείτε επίσης να δείτε εδώ: en.wikipedia.org/wiki/Keyboard_layout

Αν το πληκτρολόγιό σας δεν βρίσκεται στη λίστα, κάντε κλικ στο Περισσότερα για να δείτε την πλήρη λίστα, και επιλέξτε το πληκτρολόγιό σας από εκεί.

Προειδοποίηση

Μετά την επιλογή ενός πληκτρολογίου από το διάλογο Περισσότερα, θα επιστρέψετε στον πρώτο διάλογο επιλογής πληκτρολογίου και θα φαίνεται ότι έχετε επιλέξει ένα πληκτρολόγιο από αυτή την οθόνη. Μπορείτε ασφαλώς να αγνοήσετε αυτήν τη συμπεριφορά και να συνεχίσετε την εγκατάσταση: Το πληκτρολόγιό σας είναι αυτό που επιλέξατε από την πλήρη λίστα.

Αν επιλέξετε ένα πληκτρολόγιο βασισμένο σε μη λατινικούς χαρακτήρες, θα δείτε έναν επιπλέον διάλογο στον οποίο θα ερωτηθείτε πως επιθυμείτε να κάνετε την εναλλαγή της διάταξης του πληκτρολογίου μεταξύ του λατινικού και του μη λατινικού.

Διαμερισμός

Σε αυτήν την οθόνη μπορείτε να δείτε το περιεχόμενο των σκληρών σας δίσκων και να δείτε τις λύσεις που βρήκε ο οδηγός διαμερισμού DrakX για τα πιθανά μέρη εγκατάστασης της Mageia.

Οι διαθέσιμες επιλογές από την παρακάτω λίστα ποικίλουν ανάλογα με τις ιδιότητες των σκληρών σας δίσκων και το περιεχόμενό τους.

Χρήση των υπαρχουσών κατατμήσεων

Αν αυτή η επιλογή είναι διαθέσιμη, σημαίνει ότι έχουν βρεθεί κατατμήσεις συμβατές με το Linux και μπορούν να χρησιμοποιηθούν για την εγκατάσταση.

Χρήση του ελεύθερου χώρου

Αν έχετε μη χρησιμοποιούμενο χώρο στο σκληρό σας δίσκο τότε αυτή η επιλογή θα τον χρησιμοποιήσει για τη νέα σας εγκατάσταση της Mageia.

Χρήση του ελεύθερου χώρου σε μια κατάτμηση των Windows

Αν διαθέτετε μη χρησιμοποιούμενο χώρο σε μια υπάρχουσα κατάτμηση Windows, ο οδηγός εγκατάστασης μπορεί να σας επιτρέψει να τον χρησιμοποιήσετε.

Αυτό μπορεί να φανεί χρήσιμο για την δημιουργία του κατάλληλου χώρου για την εγκατάσταση της Mageia.

Σημειώστε ότι αυτό θα προκαλέσει την συρρίκνωση του μεγέθους της κατάτμησης των Windows, κάτι το οποίο μπορεί να διατρέχει κάποιον κίνδυνο. Η κατάτμηση θα πρέπει να είναι «καθαρή» δηλαδή τα Windows πρέπει να έχουν κλείσει σωστά την τελευταία φορά που χρησιμοποιήθηκαν. Επίσης θα πρέπει να έχετε κάνει αποκερμάτωση, ωστόσο δεν αποτελεί εγγύηση ότι όλα τα αρχεία στην κατάτμηση έχουν μετακινηθεί εκτός της περιοχής που θα χρησιμοποιηθεί. Σε κάθε περίπτωση θα πρέπει να έχετε πάρει αντίγραφα ασφαλείας των σημαντικών σας αρχείων. Θα πρέπει να το ελέγξετε προσεκτικά πριν συνεχίσετε.

Με αυτήν την επιλογή, ο εγκαταστάτης εμφανίζει την υπολειπόμενη κατάτμηση των Windows με ανοιχτό κυανό και της επικείμενης κατάτμησης Mageia σε βαθύ κυανό με το προοριζόμενο μέγεθος να αναγράφεται στο κάτω μέρος. Έχετε τη δυνατότητα να προσαρμόσετε αυτά τα μεγέθη κάνοντας κλικ και σύρσιμο του διαστήματος μεταξύ των δυο κατατμήσεων. Δείτε στο παρακάτω στιγμιότυπο.

Διαγραφή και χρήση ολόκληρου του δίσκου.

Αυτή η επιλογή θα χρησιμοποιήσει ολόκληρο τον δίσκο για τη Mageia.

Προσοχή! Αυτή η ενέργεια θα διαγράψει ΟΛΑ τα δεδομένα στον επιλεγμένο σκληρό δίσκο. Να είστε προσεκτικός-ή!

Αν σκοπεύετε να χρησιμοποιήσετε ένα τμήμα του δίσκου για άλλον σκοπό, ή αν διαθέτετε ήδη κάποια δεδομένα στον δίσκο τα οποία δεν θα θέλατε να χάσετε, τότε μην χρησιμοποιήσετε αυτήν την επιλογή.

Προσαρμοσμένη κατάτμηση δίσκων

Αυτό σας δίνει πλήρη έλεγχο στον διαμερισμό της εγκατάστασης στους σκληρούς σας δίσκους.

Διαμόρφωση του μεγέθους των κατατμήσεων:

Το πρόγραμμα εγκατάστασης θα διαμοιράσει τον κοινόχρηστο χώρο βάσει των ακόλουθων κανόνων:

Αν ο συνολικός διαθέσιμος χώρος είναι λιγότερος από 50GB, θα δημιουργηθεί μόνο η ριζική κατάτμηση «/» και δεν θα

Αν ο συνολικά διαθέσιμος χώρος είναι μεγαλύτερος από 50 GB, τότε δημιουργούνται τρεις κατατμήσεις

6/19 του συνολικού διαθέσιμου χώρου εκχωρούνται στην κατάτμηση «/» με μέγιστο χώρο 50 GB

1/19 του συνολικού διαθέσιμου χώρου εκχωρούνται στην κατάτμηση «swap» με μέγιστο χώρο 4 GB

και το υπόλοιπο (τουλάχιστον 12/19) εκχωρείται στον προσωπικό κατάλογο «/home»

Αυτό σημαίνει πως από τα 160 GB ελεύθερου χώρα και άνω, το πρόγραμμα εγκατάστασης δημιουργεί τρεις κατατμήσεις: 50 GB για το /, 4 GB για το swap και το υπόλοιπο για το /home.

Σημείωση

Αν χρησιμοποιείτε ένα σύστημα UEFI, το ESP (EFI System Partition) θα εντοπιστεί αυτομάτως, η αν δεν υπάρχει θα δημιουργηθεί, και θα προσαρτηθεί στο /boot/EFI. Η επιλογή «Προσαρμοσμένη κατάτμηση δίσκου» είναι η μοναδική που επιτρέπει τον έλεγχο επικύρωσης.

Σημείωση

Αν χρησιμοποιείτε ένα παλιό σύστημα (γνωστό και ως CSM ή BIOS) με δίσκο GPT, χρειάζεστε να δημιουργήσετε μια κατάτμηση εκκίνησης Bios αν δεν υφίσταται. Πρόκειται για μια κατάτμηση 1 MB χωρίς σημείο προσάρτησης. Επιλέξτε την επιλογή &#x201C;Προσαρμοσμένη κατάτμηση δίσκων με το DiskDrake&#x201D; ούτως ώστε να μπορέσετε να την δημιουργήσετε με τον εγκαταστάτη όπως κάθε άλλη κατάτμηση, απλά επιλέξτε την κατάτμηση εκκίνησης BIOS ως τύπο συστήματος αρχείων.

Προειδοποίηση

Μερικοί νέοι οδηγοί σκληρών δίσκων χρησιμοποιούν τώρα 4096 byte λογικούς τομείς, αντί του προηγούμενου στάνταρ των λογικών τομέων 512 byte. Εξαιτίας της έλλειψης διαθέσιμου υλικού, το εργαλείο κατατμήσεων που χρησιμοποιήθηκε στον εγκαταστάτη δεν δοκιμάστηκε σε τέτοιους οδηγούς. Επίσης μερικοί οδηγοί ssd χρησιμοποιούν τώρα τμήματα διαγραφής μεγαλύτερα τους 1 MB. Σας συστήνουμε να πραγματοποιήσετε την κατάτμηση στον οδηγό σας εκ των προτέρων με τη βοήθεια ενός άλλου εργαλείου κατατμήσεων όπως το gparted, και να χρησιμοποιήσετε την παρακάτω διαμόρφωση:

"Στοίχιση σε" "MiB"

"Free space preceding (MiB)" "2"

Σιγουρευτείτε ότι όλες οι κατατμήσεις έχουν δημιουργηθεί με ένα ζυγό αριθμό Mb.

Επιλογή των σημείων προσάρτησης

Εδώ βλέπετε τις κατατμήσεις Linux που βρέθηκαν στον υπολογιστή σας. Αν δεν συμφωνείτε με τις προτάσεις του DrakX, μπορείτε να αλλάξετε τα σημεία προσάρτησης.

Σημείωση

Αν πραγματοποιήσετε οποιαδήποτε αλλαγή, σιγουρευτείτε ότι έχετε πάντα μια κατάτμηση / (root).

Κάθε κατάτμηση εμφανίζεται ως ακολούθως: «Συσκευή» («Χωρητικότητα», «Σημείο προσάρτησης», «Τύπος»).

Η «Συσκευή», συντελείται από: «σκληρός δίσκος», [«αριθμός σκληρού δίσκου»(γράμμα)], «αριθμός κατάτμησης» (για παράδειγμα, «sda5»).

Αν έχετε πολλές κατατμήσεις, μπορείτε να επιλέξετε πολλαπλά διαφορετικά σημεία προσάρτησης από το κυλιόμενο μενού, όπως /, /home και /var. Μπορείτε ακόμα να δημιουργήσετε το δικό σας σημείο προσάρτησης, για παράδειγμα /video για μια κατάτμηση για την αποθήκευση των ταινιών σας, ή /cauldron-home για την κατάτμηση /home μιας εγκατάστασης cauldron.

Για τις κατατμήσεις που δεν χρειάζεστε να έχετε πρόσβαση, μπορείτε να αφήσετε το πεδίο του σημείου προσάρτησης κενό.

Προειδοποίηση

Επιλέξτε Προηγούμενο αν δεν είστε σίγουρος-η τι να επιλέξετε, και στη συνέχεια επιλέξτε Προσαρμοσμένη κατάτμηση του δίσκου. Στην οθόνη που ακολουθεί, μπορείτε να κάνετε κλικ σε μια κατάτμηση για να δείτε τον τύπο και το μέγεθός της.

Αν είστε σίγουρος-η ότι τα σημεία προσάρτησης είναι σωστά, κάντε κλικ στο Επόμενο, και επιλέξτε αν επιθυμείτε την μορφοποίηση (με διαγραφή δεδομένων) των κατατμήσεων που προτείνει το DrakX, ή άλλες επιλογές.

Επιβεβαίωση του σκληρού δίσκου προς μορφοποίηση

Κάντε κλικ στο Προηγούμενο αν δεν είστε σίγουρος-η για το σκληρό δίσκο που επιλέξατε.

Κάντε κλικ στο Επόμενο αν είστε σίγουρος-η και επιθυμείτε την διαγραφή όλων των κατατμήσεων, όλων των λειτουργικών συστημάτων και όλων των δεδομένων στον συγκεκριμένο σκληρό δίσκο.

Προσαρμοσμένη κατάτμηση δίσκων με το DiskDrake

Προειδοποίηση

Αν επιθυμείτε να χρησιμοποιήσετε κρυπτογράφηση σε κάποια από τις κατατμήσεις σας σιγουρευτείτε ότι έχετε μια ξεχωριστή κατάτμηση /boot. Η επιλογή κρυπτογράφησης για την κατάτμηση /boot ΔΕΝ θα πρέπει να οριστεί, διαφορετικά δεν θα είναι δυνατή η εκκίνηση του υπολογιστή σας.

Εδώ μπορείτε να ρυθμίσετε τη διάταξη των δίσκων σας. Μπορείτε να αφαιρέσετε ή να δημιουργήσετε κατατμήσεις, να αλλάξετε το σύστημα αρχείων μιας κατάτμησης ή να αλλάξετε το μέγεθός της και επιπροσθέτως να δείτε το περιεχόμενό της πριν να ξεκινήσετε.

Υπάρχει μια καρτέλα για κάθε εντοπισμένο σκληρό δίσκο ή άλλη συσκευή αποθήκευσης, όπως ένα stick USB. Για παράδειγμα sda, sdb και sdc αν υπάρχουν τρία από αυτά.

Κάντε κλικ στο Καθαρισμός όλων για να καθαρίσετε όλες τις κατατμήσεις στην επιλεγμένη συσκευή αποθήκευσης

Για όλες τις υπόλοιπες ενέργειες: κάντε κλικ στην επιθυμητή κατάτμηση πρώτα. Στη συνέχεια δείτε την, ή επιλέξτε ένα σύστημα αρχείων και ένα σημείο προσάρτησης, αλλάξτε το μέγεθός της ή καθαρίστε την. Τα κουμπιά Εναλλαγή σε λειτουργία ειδήμονα (ή Λειτουργία ειδήμονα) προσφέρουν κάποια επιπλέον εργαλεία όπως την προσθήκη μιας ετικέτας ή την επιλογή ενός τύπου κατάτμησης.

Συνεχίστε έως ότου ρυθμίσετε οτιδήποτε επιθυμείτε.

Κάντε κλικ στο Έγινε όταν είστε έτοιμος-η.

Σημείωση

Αν κάνετε εγκατάσταση της Mageia σε ένα σύστημα UEFI, ελέγξτε ότι μια κατάτμηση ESP (EFI System Partition) είναι παρούσα και προσαρτημένη σωστά στο /boot.EFI (δείτε κατωτέρω)

Σημείωση

Αν κάνετε εγκατάσταση της Mageia σε ένα παλιό/GPT σύστημα, ελέγξτε ότι μια κατάτμηση εκκίνησης BIOS είναι παρούσα και ενός σωστού τύπου

Μορφοποίηση

Εδώ μπορείτε να επιλέξετε ποιες κατατμήσεις επιθυμείτε να μορφοποιήσετε. Τα δεδομένα στις κατατμήσεις που δεν έχουν σημειωθεί για μορφοποίηση θα διατηρηθούν.

Συνήθως τουλάχιστον οι κατατμήσεις που έχει επιλέξει το DrakX, χρειάζεται να μορφοποιηθούν

Κάντε κλικ στο Για προχωρημένους για να επιλέξετε τις κατατμήσεις για τις οποίες επιθυμείτε να γίνει έλεγχος για χαλασμένα τμήματα

Υπόδειξη

Αν δεν είστε σίγουρος-η ότι έχετε κάνει την σωστή επιλογή, μπορείτε να κάνετε κλικ στο Προηγούμενο, ξανά στο Προηγούμενο και στη συνέχεια στο Προσαρμοσμένο για να επιστρέψετε στην κύρια οθόνη. Σε αυτή την οθόνη μπορείτε να επιλέξετε να δείτε τι υπάρχει στις κατατμήσεις σας.

Όταν είστε βέβαιος-η για την επιλογή σας, κάντε κλικ στο Επόμενο για να συνεχίσετε.

Επιλογή μέσων (Διαμόρφωση επιπρόσθετων μέσων εγκατάστασης)

Σε αυτήν την οθόνη έχετε μια λίστα των ήδη αναγνωρισμένων αποθετηρίων. Μπορείτε να προσθέσετε και άλλες πηγές πακέτων, όπως έναν οπτικό οδηγό ή μια απομακρυσμένη πηγή. Η επιλογή των πηγών καθορίζει ποια πακέτα θα είναι διαθέσιμα για επιλογή στα επόμενα βήματα.

Για μια δικτυακή πηγή, θα πρέπει να ακολουθήσετε δυο βήματα:

Επιλογή και ενεργοποίηση του δικτύου, αν δεν είναι ήδη ενεργοποιημένο.

Επιλογή ενός καθρεπτισμού ή καθορισμός του URL (η πρώτη καταχώρηση). Επιλέγοντας έναν καθρεπτισμό , έχετε τη δυνατότητα να επιλέξετε μεταξύ των αποθετηρίων που διαχειρίζονται από τη Mageia, όπως το nonfree , tainted και updates. Με το URL, μπορείτε να υποδείξετε ένα συγκεκριμένο αποθετήριο ή τη δική σας εγκατάσταση NFS.

Σημείωση

Αν κάνετε ενημέρωση μιας 64 δυφίων εγκατάστασης η οποία μπορεί να περιέχει μερικά 32 δυφίων πακέτα, συνιστάται να χρησιμοποιήσετε την οθόνη προσθήκης ενός διαδικτυακού καθρεπτισμού επιλέγοντας ένα από τα παρόντα δικτυακά πρωτόκολλα. Το 64 δυφίων DVD iso περιέχει μόνο 64 δυφίων και noarch πακέτα, δεν θα είναι σε θέση να ενημερώσει τα 32 δυφίων πακέτα. Ωστόσο, μετά την προσθήκη ενός διαδικτυακού καθρεπτισμού, ο εγκαταστάτης θα εντοπίσει εκεί τα 32 δυφίων πακέτα.

Επιλογή μέσων (Nonfree)

Εδώ έχετε τη λίστα με τα διαθέσιμα αποθετήρια. Ανάλογα με το μέσο που χρησιμοποιήσατε για την εγκατάσταση έχετε και διαθέσιμα αποθετήρια. Η επιλογή των αποθετηρίων καθορίζει ποια θα είναι τα διαθέσιμα πακέτα κατά τα επόμενα βήματα της εγκατάστασης.

Το αποθετήριο Core δεν μπορεί να απενεργοποιηθεί διότι περιέχει τη βάση της διανομής.

Το αποθετήριο Nonfree περιέχει πακέτα που είναι δωρεάν, η Mageia μπορεί να κάνει αναδιανομή, αλλά περιέχουν λογισμικό που υπόκειται σε πνευματικά δικαιώματα (εξ'ού και η ονομασία Νonfree που σημαίνει μη ελεύθερο). Για παράδειγμα, σε αυτό το αποθετήριο βρίσκονται οι ιδιόκτητοι οδηγοί των καρτών γραφικών nVidia και ATI, τα firmware διαφόρων καρτών WiFi κλπ.

Το αποθετήριο Tainted περιέχει πακέτα τα οποία διαθέτουν μια ελεύθερη άδεια. Ο κύριος λόγος που αυτά τα πακέτα βρίσκονται σε αυτό το αποθετήριο είναι ότι μπορεί να παραβιάζουν πατέντες και πνευματικά δικαιώματα σε ορισμένες χώρες, π.χ. οι αποκωδικοποιητές πολυμέσων που απαιτούνται για την αναπαραγωγή διαφόρων αρχείων ήχου/βίντεο, πακέτα που απαιτούνται για την αναπαραγωγή εμπορικών βίντεο DVD, κλπ.

Επιλογή περιβάλλοντος εργασίας

Ανάλογα με τις επιλογές σας σε αυτήν την οθόνη, πιθανώς να ερωτηθείτε στη συνέχεια για επιπλέον επιλογές.

Μετά τα βήματα επιλογής, θα δείτε μια προβολή σλάιντ κατά τη διάρκεια της εγκατάστασης των πακέτων. Η προβολή σλάιντ μπορεί να απενεργοποιηθεί πατώντας στο κουμπί Λεπτομέρειες

Επιλέξτε αν προτιμάτε να χρησιμοποιήσετε το περιβάλλον εργασίας KDE ή Gnome. Και τα δυο έρχονται με ένα πλήρες σύνολο εφαρμογών και εργαλείων. Επιλέξτε Προσαρμοσμένο αν επιθυμείτε να μην χρησιμοποιήσετε ούτε το ένα ούτε το άλλο ή και τα δυο, ή αν επιθυμείτε κάτι άλλο από τα προεπιλεγμένα περιβάλλοντα. Το περιβάλλον LXDE είναι πιο ελαφρύ και από τα δύο προηγούμενα, με λιγότερα καλλωπιστικά στοιχεία και λιγότερα εγκατεστημένα πακέτα από προεπιλογή.

Επιλογή ομάδας πακέτων

Τα πακέτα έχουν ταξινομηθεί σε ομάδες, για να σας διευκολύνουν στην επιλογή των πακέτων που χρειάζεστε. Το περιεχόμενο των ομάδων διακρίνεται εύκολα από τον τίτλο τους, ωστόσο περισσότερες πληροφορίες σχετικά με το περιεχόμενο του καθενός υπάρχουν στις υποδείξεις που εμφανίζονται κατά το πέρασμα του ποντικιού από πάνω τους.

Σταθμός εργασίας.

Εξυπηρετητής.

Γραφικό περιβάλλον.

Επιλογή μεμονωμένων πακέτων: Μπορείτε να χρησιμοποιήσετε αυτή την επιλογή για την προσθήκη επιπλέον πακέτων χειροκίνητα.

Ανατρέξτε στο &#x201C;Ελάχιστη εγκατάσταση&#x201D; για οδηγίες σχετικά με το πώς να κάνετε μια ελάχιστη εγκατάσταση (δίχως ή με X & IceWM).

Ελάχιστη εγκατάσταση

Μπορείτε να επιλέξετε την Ελάχιστη εγκατάσταση αποεπιλέγοντας τα πάντα στην οθόνη επιλογής Ομάδων πακέτων, δείτε “Επιλογή ομάδας πακέτων”.

Αν το επιθυμείτε μπορείτε να επιλέξετε την «επιλογή μεμονωμένων πακέτων» στην ίδια οθόνη.

Η Ελάχιστη εγκατάσταση προορίζεται για αυτούς που θέλουν να κάνουν μια ειδική χρήση της Mageia, όπως ένας εξυπηρετητής ή έναν εξειδικευμένο σταθμό εργασίας. Πιθανώς θα χρησιμοποιήσετε αυτή την επιλογή σε συνδυασμό με την «επιλογή μεμονωμένων πακέτων», όπως αναφέρεται ανωτέρω, δείτε “Επιλογή μεμονωμένων πακέτων”.

Αν επιλέξετε αυτήν την επιλογή εγκατάστασης, τότε στην επόμενη οθόνη θα μπορείτε να επιλέξετε μεταξύ μερικών χρήσιμων εργαλείων προς εγκατάσταση, όπως τεκμηρίωση και X.

Αν επιλέξετε «με X» θα συμπεριληφθεί επίσης ο διαχειριστής παραθύρων IceWM ως ένα ελαφρύ περιβάλλον εργασίας.

Η βασική τεκμηρίωση παρέχεται υπό τη μορφή σελίδων εγχειριδίου man και info. Περιέχει τις σελίδες man από τις σελίδες info των Linux Documentation Project και GNU coreutils.

Επιλογή μεμονωμένων πακέτων

Εδώ μπορείτε να προσθέσετε οποιαδήποτε επιπλέον πακέτα για να προσαρμόσετε την εγκατάστασή σας.

Αφού πραγματοποιήσετε την επιλογή σας, μπορείτε να κάνετε κλικ στο εικονίδιο της δισκέτας στο κάτω μέρος της σελίδας ώστε να αποθηκεύσετε την επιλογή των πακέτων σας (μπορείτε επίσης να κάνετε την αποθήκευση σε ένα stick USB). Με αυτόν τον τρόπο μπορείτε να χρησιμοποιήσετε αυτό το αρχείο για να εγκαταστήσετε τα ίδια πακέτα σε κάποιο άλλο σύστημα, κάνοντας κλικ στο ίδιο κουμπί κατά την εγκατάσταση και επιλέγοντας την φόρτωσή του.

Διαχείριση χρήστη και διαχειριστή

Ορίστε τον κωδικό πρόσβασης του διαχειριστή (root):

Είναι ορθό για όλες τις εγκαταστάσεις Mageia να ορίσετε έναν κωδικό υπερχρήστη ή διαχειριστή (στο Linux συνήθως λέγεται κωδικός πρόσβασης root. Καθώς πληκτρολογείτε έναν κωδικό στο πλαίσιο εισαγωγής το χρώμα της ασπίδας θα αλλάξει από κόκκινο προς το πράσινο ανάλογα με το πόσο ισχυρός είναι ο κωδικός σας. Η πράσινη ασπίδα σημαίνει ότι ο κωδικός σας είναι ισχυρός. Χρειάζεται να επαναλάβετε τον κωδικό ακόμα μια φορά στο αμέσως επόμενο πλαίσιο εισαγωγής, ώστε να ελεγχθεί αν τυχόν κάνατε λάθος κατά την πληκτρολόγηση του πρώτου κωδικού σας συγκρίνοντάς τους.

Σημείωση

Όλοι οι κωδικοί κάνουν διάκριση μεταξύ πεζών και κεφαλαίων, συνιστάται η χρήση μικτών γραμμάτων (πεζών και κεφαλαίων), αριθμών και λοιπών χαρακτήρων σε έναν κωδικό.

Εισαγωγή ενός χρήστη

Προσθέστε έναν χρήστη εδώ. Ένας χρήστης έχει λιγότερα δικαιώματα από τον διαχειριστή (root), αλλά αρκετά από προεπιλογή ώστε να πλοηγηθεί στο διαδίκτυο, να χρησιμοποιήσει εφαρμογές γραφείου ή να παίξει παιχνίδια και οτιδήποτε άλλο κάνει ένας μέσος χρήστης με τον υπολογιστή του.

Εικονίδιο: Αν κάνετε κλικ σε αυτό το κουμπί θα αλλάξει το εικονίδιο του χρήστη.

Πραγματικό όνομα: Εισάγετε το πραγματικό όνομα του χρήστη σε αυτό το πλαίσιο κειμένου.

Όνομα χρήστη: Εδώ μπορείτε να πληκτρολογήσετε ένα όνομα σύνδεσης χρήστη ή το drakx θα χρησιμοποιήσει μια μορφή του πραγματικού ονόματος του χρήστη. Το όνομα σύνδεσης κάνει διάκριση μεταξύ πεζών και κεφαλαίων.

Κωδικός πρόσβασης: Σε αυτό το πλαίσιο κειμένου θα πρέπει να πληκτρολογήσετε τον κωδικό πρόσβασης του χρήστη. Και εδώ, υπάρχει μια ασπίδα στην άκρη του πλαισίου που δείχνει κατά πόσο είναι ισχυρός ο κωδικός πρόσβασης του χρήστη. (Δείτε επίσης Σημείωση)

Κωδικός πρόσβασης (ξανά): Επαναλάβετε εδώ την πληκτρολόγηση του κωδικού πρόσβασης του χρήστη και το drakx θα ελέγξει ότι έχετε πληκτρολογήσει τον ίδιο κωδικό σε όλα τα πεδία εισαγωγής κωδικού πρόσβασης του χρήστη.

Σημείωση

Κάθε χρήστη που προσθέτετε κατά την εγκατάσταση της Mageia, θα έχει έναν κατάλογο με προστασία εγγραφής και ανάγνωσης (umask=27).

Μπορείτε να προσθέσετε όλους τους απαραίτητους επιπλέον χρήστες από το βήμα Διαμόρφωση - Σύνοψη κατά την εγκατάσταση. Επιλέξτε Διαχείριση χρηστών.

Οι άδειες πρόσβασης μπορούν επίσης να τροποποιηθούν και μετά την εγκατάσταση.

Προχωρημένη διαχείριση χρήστη

Αν κάνετε κλικ στο κουμπί για προχωρημένους θα εμφανιστεί αυτή η οθόνη που σας επιτρέπει να επεξεργαστείτε τις ρυθμίσεις για τον χρήστη που κάνετε προσθέτετε.

Επιπροσθέτως, μπορείτε να απενεργοποιήσετε ή να ενεργοποιήσετε ένα λογαριασμό επισκέπτη.

Προειδοποίηση

Οτιδήποτε αποθηκεύει ένας επισκέπτης με τον προκαθορισμένο λογαριασμό guest rbash στον προσωπικό του κατάλογό /home θα διαγράφεται. Ο guest θα πρέπει να αποθηκεύει τα σημαντικά του αρχεία σε ένα stick USB.

Ενεργοποίηση λογαριασμού guest: Εδώ μπορείτε να ενεργοποιήσετε ή να απενεργοποιήσετε ένα λογαριασμό επισκέπτη. Ο λογαριασμός guest επιτρέπει σε έναν επισκέπτη να συνδεθεί και να χρησιμοποιήσει τον υπολογιστή, αλλά έχει περισσότερη περιορισμένη πρόσβαση σε σχέση με τους τυπικούς χρήστες.

Κέλυφος: Αυτή η κυλιόμενη λίστα σας επιτρέπει να αλλάξετε το κέλυφος που χρησιμοποιείται από τον χρήστη που προσθέτετε στην προηγούμενη οθόνη. Οι επιλογές είναι Bash, Dash και Sh.

Αναγνωριστικό χρήστη: Εδώ μπορείτε να ορίσετε το ID του χρήστη που προσθέτετε στην προηγούμενη οθόνη. Πρόκειται για έναν αριθμό. Μην εισάγετε κάτι εδώ αν δεν γνωρίζετε για το τι πρόκειται.

Αναγνωριστικό ομάδας: Σας επιτρέπει να ορίσετε το ID της ομάδας. Επίσης πρόκειται για έναν αριθμό, συνήθως ο ίδιος με αυτόν του χρήστη.

Διαμόρφωση του X, της κάρτας γραφικών και της οθόνης

Δεν έχει σημασία το γραφικό περιβάλλον (επίσης γνωστό ως περιβάλλον εργασίας) που επιλέγετε για αυτήν την εγκατάσταση της Mageia, όλα είναι βασισμένα σε μια γραφική διεπαφή χρήστη το X Window System, ή απλά X. Έτσι, για να είναι σε θέση το KDE, Gnome, LXDE ή οποιοδήποτε άλλο γραφικό περιβάλλον να λειτουργεί σωστά, οι παρακάτω ρυθμίσεις του X χρειάζεται να είναι σωστές. Επιλέξτε τις σωστές ρυθμίσεις αν μπορείτε να δείτε ότι το DrakX δεν έχει επιλέξει κάποια, ή αν αμφιβάλλετε ότι είναι η σωστή επιλογή.

Κάρτα γραφικών: Επιλέξτε την κάρτα σας από τη λίστα αν είναι απαραίτητο.

Οθόνη: Μπορείτε να επιλέξετε Άμεσης τοποθέτησης και λειτουργίας αν είναι εφικτό, ή επιλέξτε την οθόνη σας από τη λίστα των Κατασκευαστών ή Γενικού τύπου. Επιλέξτε Προσαρμοσμένο αν επιθυμείτε να ορίσετε τις οριζόντιες και κάθετες συχνότητες ανανέωσης της οθόνης σας χειροκίνητα.

Προειδοποίηση

Μια εσφαλμένη συχνότητα ανανέωσης μπορεί να καταστρέψει την οθόνη σας

Ανάλυση: Ορίστε την επιθυμητή ανάλυση και βάθος χρώματος της οθόνης σας εδώ.

Δοκιμή: Το κουμπί δοκιμή δεν εμφανίζεται πάντα κατά την εγκατάσταση. Αν το κουμπί υπάρχει, μπορείτε να ελέγξετε τις ρυθμίσεις σας κάνοντας κλικ σε αυτό. Αν ερωτηθείτε αν οι ρυθμίσεις σας είναι σωστές, μπορείτε να απαντήσετε «Ναι», και οι ρυθμίσεις θα διατηρηθούν. Αν δεν δείτε τίποτα, θα επιστρέψετε στην οθόνη διαμόρφωσης ώστε να ρυθμίσετε εκ νέου τις παραμέτρους έως η δοκιμή που θα πραγματοποιήσετε να είναι επιτυχής. Σιγουρευτείτε ότι οι ρυθμίσεις σας είναι σωστές αν το κουμπί δοκιμής δεν είναι διαθέσιμο

Επιλογές: Εδώ μπορείτε να επιλέξετε την ενεργοποίηση ή απενεργοποίηση ορισμένων παραμέτρων.

Επιλέξτε έναν εξυπηρετητή X (Διαμόρφωση της κάρτας γραφικών)

Το DrakX διαθέτει μια πολύ περιεκτική βάση δεδομένων καρτών γραφικών και συνήθως θα αναγνωρίσει σωστά την κάρτα σας.

Αν το πρόγραμμα εγκατάστασης δεν εντόπισε σωστά την κάρτα γραφικών σας και γνωρίζετε τον τύπο της, μπορείτε να την επιλέξετε από τη λίστα δέντρου ανά:

κατασκευαστή

έπειτα το όνομα του μοντέλου της κάρτας

και τον τύπο της κάρτας

Αν δεν μπορείτε να βρείτε την κάρτα σας στη λίστα κατασκευαστών (διότι δεν βρίσκεται ακόμα στη βάση δεδομένων ή πρόκειται για μια παλιά κάρτα) ίσως να βρείτε έναν κατάλληλο οδηγό στην κατηγορία Xorg

Η λίστα του Xorg περιλαμβάνει περισσότερους από 40 γενικούς και ανοιχτού κώδικα οδηγούς καρτών γραφικών. Αν ακόμα δεν μπορείτε να βρείτε έναν οδηγό με την ονομασία της κάρτας σας υπάρχει η επιλογή χρήσης του οδηγού vesa ο οποίος παρέχει τις βασικές λειτουργίες της κάρτας.

Προσέξτε διότι αν επιλέξετε έναν ακατάλληλο οδηγό θα έχετε πρόσβαση μόνο στη γραμμή εντολών.

Μερικοί κατασκευαστές καρτών γραφικών παρέχουν ιδιόκτητους οδηγούς για Linux οι οποίοι μπορεί να διατεθούν μόνο από τα αποθετήρια Nonfree και σε ορισμένες περιπτώσεις μόνο από την ιστοσελίδα του κατασκευαστή της κάρτας

Τα αποθετήρια Nonfree θα πρέπει να ενεργοποιηθούν ώστε να αποκτήσετε πρόσβαση, θα πρέπει να το κάνετε μετά την πρώτη σας επανεκκίνηση.

Επιλογή της οθόνης

Το DrakX διαθέτει μια αρκετά περιεκτική βάση δεδομένων συσκευών οθονών και συνήθως θα αναγνωρίσει σωστά και τη δική σας.

Προειδοποίηση

Η επιλογή μιας οθόνης με διαφορετικά χαρακτηριστικά μπορεί να καταστρέψει την οθόνη σας ή τη συσκευή γραφικών. Παρακαλώ μην προσπαθείτε να κάνετε απλά δοκιμές αν δεν γνωρίζετε τι ακριβώς κάνετε. Αν έχετε αμφιβολίες θα πρέπει να συμβουλευτείτε την τεκμηρίωση της οθόνης σας

Προσαρμοσμένο

Αυτή η επιλογή σας επιτρέπει να ορίσετε δύο κρίσιμες παραμέτρους, τη συχνότητα της κατακόρυφης ανανέωσης και τη συχνότητα του οριζόντιου συγχρονισμού. Η συχνότητα της κατακόρυφης ανανέωσης ορίζει πόσο συχνά θα ανανεώνεται η οθόνη και ο οριζόντιος συγχρονισμός είναι η συχνότητα στην οποία εμφανίζονται οι γραμμές σάρωσης.

Είναι ΠΟΛΥ ΣΗΜΑΝΤΙΚΟ να μην ορίσετε μια οθόνη με εύρος συγχρονισμού εκτός των δυνατοτήτων της οθόνης σας: μπορεί να καταστρέψετε την οθόνη σας. Αν έχετε αμφιβολία, επιλέξτε μια συντηρητική ρύθμιση και συμβουλευτείτε την τεκμηρίωση της οθόνης σας.

Άμεσης τοποθέτησης και λειτουργίας

Αυτή είναι και η εξ' ορισμού επιλογή και γίνεται προσπάθεια εντοπισμού του τύπου της οθόνης από τη βάση δεδομένων με τις συσκευές οθονών.

Κατασκευαστής

αν το πρόγραμμα εγκατάστασης δεν εντόπισε σωστά την οθόνη σας και γνωρίζεται τον τύπο της, μπορείτε να την επιλέξετε από τη λίστα δέντρου επιλέγοντας ανά:

κατασκευαστή

το όνομα του μοντέλου της οθόνης

την περιγραφή της οθόνης

Γενικού τύπου

Επιλέγοντας αυτήν την ομάδα θα εμφανιστούν γύρω στις 30 διαμορφώσεις οθονών όπως 1024x768 @ 60Hz συμπεριλαμβάνονται και οι οθόνες Flat των φορητών υπολογιστών. Συχνά είναι μια καλή ομάδα επιλογής οθόνης αν πρέπει να χρησιμοποιήσετε τον οδηγό κάρτας γραφικών Vesa όταν το υλικό της κάρτας γραφικών σας δεν μπορεί να εντοπιστεί αυτόματα. Ακόμα μια φορά θα πρέπει να είστε συντηρητικοί στις επιλογές σας.

Κύριες επιλογές του προγράμματος εκκίνησης

Διεπαφή του προγράμματος εκκίνησης

Εξ ορισμού η Mageia χρησιμοποιεί αποκλειστικά:

Grub2 (με ή χωρίς γραφικό περιβάλλον) για παλιά συστήματα MBR/GPT

Grub2-efi για ένα σύστημα UEFI

Υπόδειξη

Τα γραφικά μενού της Mageia είναι πολύ όμορφα:)

Grub2 σε παλιό σύστημα με MBR/GPT

Μην τροποποιήσετε το περιφερειακό εκκίνησης εκτός και αν γνωρίζεται τι ακριβώς πράττετε.

Grub2 σε συστήματα UEFI

Με ένα σύστημα UEFI, το περιβάλλον χρήστη είναι ελαφρώς διαφορετικό όπως ότι δεν μπορείτε να επιλέξετε με ή χωρίς γραφικό περιβάλλον

Αν η Mageia είναι το μοναδικό σύστημα εγκατεστημένο στον υπολογιστή σας, το πρόγραμμα εγκατάστασης δημιούργησε μια κατάτμηση ESP (EFI System Partition) για την υποδοχή του προγράμματος εκκίνησης (Grub2-efi). Αν είχατε ήδη εγκατεστημένα συστήματα UEFI (π.χ. Windows 8), το πρόγραμμα εγκατάστασης της Mageia εντόπισε τις υπάρχουσες κατατμήσεις ESP που έχουν δημιουργηθεί από τα Windows και θα προσθέσει το grub2-efi. Μολονότι είναι δυνατή η συνύπαρξη περισσοτέρων κατατμήσεων ESP, συνιστάται η χρήση μιας ανεξαρτήτου του αριθμού των λειτουργικών συστημάτων που διαθέτετε.

Μην τροποποιήσετε το περιφερειακό εκκίνησης εκτός και αν γνωρίζεται τι ακριβώς πράττετε.

Χρησιμοποιώντας το πρόγραμμα εκκίνησης της Mageia

Εξ ορισμού, αναλόγως με το σύστημά σας, η Mageia δημιουργεί ένα νέο:

Ένα πρόγραμμα εκκίνησης GRUB2 είτε στο MBR (Master Boot Record) του πρώτου σκληρού δίσκου ή στην κατάτμηση εκκίνησης του BIOS.

Ένα πρόγραμμα εκκίνησης Grub2-efi στο ESP

Αν έχετε και άλλα λειτουργικά συστήματα εγκατεστημένα, η Mageia προσπαθεί να τα προσθέσει στο νέο μενού εκκίνησης Mageia. Αν δεν το επιθυμείτε, κάντε κλικ στο Επόμενο και αποεπιλέξτε το πλαίσιο Εντοπισμός ξένου λειτουργικού

Χρήση ενός υπάρχοντος μενού εκκίνησης

Η ακριβής διαδικασία για να προσθέσετε το σύστημά σας Mageia σε ένα υπάρχον πρόγραμμα εκκίνησης δεν είναι το αντικείμενο σε αυτήν τη Βοήθεια, ωστόσο στις περισσότερες περιπτώσεις αυτό θα επιφέρει την εκτέλεση του προγράμματος εγκατάστασης του εν λόγω μενού εκκίνησης, το οποίο θα πρέπει να εντοπίσει αυτόματα το σύστημα Mageia και να το εγκαταστήσει. Δείτε στην τεκμηρίωση του εν λόγω λειτουργικού συστήματος.

Χρήση αλυσιδωτής φόρτωσης

Αν δεν επιθυμείτε μια εκκινήσιμη Mageia, αλλά την αλυσιδωτή φόρτωση από άλλο λειτουργικό σύστημα, κάντε κλικ στο Επόμενο, και στο Προηγμένες και επιλέξτε το πλαίσιο Μην αγγίξεις το ESP ή το MBR.

Θα λάβετε μια προειδοποίηση ότι το πρόγραμμα εκκίνησης θα αποτύχει, αγνοήστε το με κλικ στο Εντάξει.

Επιλογές

Πρώτη σελίδα

Καθυστέρηση πριν την εκκίνηση της προεπιλεγμένης εικόνας: Το πλαίσιο κειμένου σας επιτρέπει τον ορισμό μιας καθυστέρησης σε δευτερόλεπτα πριν την εκκίνηση του εξ ορισμού λειτουργικού συστήματος.

Ασφάλεια: Σας επιτρέπει τον ορισμό ενός κωδικού πρόσβασης για το πρόγραμμα εκκίνησης. Αυτό σημαίνει ότι κατά την εκκίνηση θα απαιτείται το όνομα χρήστη και ο κωδικός πρόσβασης για την αλλαγή μιας καταχώρησης εκκίνησης ή την αλλαγή μιας ρύθμισης. Το όνομα χρήστη είναι «root» και ο κωδικός πρόσβασης είναι αυτός που θα επιλέξετε εδώ.

Κωδικός πρόσβασης: Εδώ εισαγάγετε τον κωδικό πρόσβασης

Κωδικός πρόσβασης (ξανά): Επαναλάβετε την πληκτρολόγηση του κωδικού πρόσβασης και το Drakx θα ελέγξει αν ο κωδικός πρόσβασης ταιριάζει με τον ανωτέρω.

Προηγμένες

Ενεργοποίηση του ACPI: Το ACPI (Advanced Configuration and Power Interface - Εξελιγμένη διεπαφή ρύθμισης και διαχείρισης ενέργειας) είναι ένα πρότυπο διαχείρισης ενέργειας. Μπορεί να εξοικονομεί ενέργεια διακόπτοντας αχρησιμοποίητες συσκευές· αυτή ήταν η χρησιμοποιούμενη μέθοδος πριν το APM. Η αποεπιλογή του μπορεί να φανεί χρήσιμη παραδείγματος χάριν αν ο υπολογιστής σας δεν υποστηρίζει το ACPI ή αν εκτιμάτε ότι η ενσωμάτωση του ACPI μπορεί να προκαλέσει κάποια προβλήματα (για παράδειγμα τυχαίες επανεκκινήσεις ή κωλύματα του συστήματος).

Ενεργοποίηση του SMP: Αυτή η επιλογή (απ)ενεργοποιεί την συμμετρική πολυδιεργασία για επεξεργαστές πολλαπλών πυρήνων.

Ενεργοποίηση του APIC: (απ)ενεργοποιώντας το δίνεται στο λειτουργικό σύστημα πρόσβαση στον προηγμένο προγραμματιζόμενο ελεγκτή διακοπών ( Advanced Programmable Interrupt Controller). Οι συσκευές APIC επιτρέπουν περισσότερο πολύπλοκα πρότυπα, και προηγμένη διαχείριση IRQ (Αιτήσεις διακοπτών).

Ενεργοποίηση τοπικού APIC: Εδώ μπορείτε να ορίσετε το τοπικό APIC, το οποίο διαχειρίζεται όλους τους εξωτερικούς διακόπτες για μερικούς εξειδικευμένους επεξεργαστές σε ένα σύστημα SMP.

Επόμενη σελίδα

Εξ ορισμού: Το λειτουργικό σύστημα που εκκινείται εξ ορισμού

Προσάρτηση: Αυτή η επιλογή σας δίνει την δυνατότητα να προσαρτήσετε επιλογές στον πυρήνα ή να πείτε στον πυρήνα να σας εμφανίσει περισσότερες πληροφορίες κατά την εκκίνηση.

Εντοπισμός ξένου λειτουργικού συστήματος: Δείτε παραπάνω Χρήση του προγράμματος εκκίνησης Mageia

Προηγμένες

Λειτουργία βίντεο: Ορίζει το μέγεθος της οθόνης και το χρωματικό βάθος που θα χρησιμοποιεί το πρόγραμμα εκκίνησης. Αν κάνετε κλικ στο κάτω τρίγωνο θα εμφανιστούν οι επιλογές μεγέθους και χρωματικού βάθους.

Μην αγγίξεις το ESP ή το MBR: δείτε παραπάνω Χρήση της αλυσιδωτής φόρτωσης

Προσθήκη ή επεξεργασία μιας καταχώρησης στο μενού Εκκίνησης

Για να τοπ κάνετε αυτό θα πρέπει να επεξεργαστείτε χειροκίνητα το /boot/grub2/custom.cfg ή να χρησιμοποιήσετε το λογισμικό grub-customizer (Διαθέσιμο στα αποθετήρια της Mageia).

Σημείωση

Για περισσότερες πληροφορίες ανατρέξτε στο wiki μας https://wiki.mageia.org/en/Grub2-efi_and_Mageia

Σύνοψη των διάφορων παραμέτρων

Το DrakX πραγματοποίησε έξυπνες επιλογές για την διαμόρφωση του συστήματός σας, ανάλογα με τις επιλογές που κάνατε προηγουμένως και το υλικό που εντοπίστηκε από το DrakX. Μπορείτε να ελέγξετε τις ρυθμίσεις εδώ και αν θέλετε να τις αλλάξετε πατώντας Διαμόρφωση.

Σημείωση

Ως γενικός κανόνας, συνιστώνται οι προεπιλεγμένες ρυθμίσεις και μπορείτε να τις διατηρήσετε με 3 εξαιρέσεις:

υπάρχουν γνωστοποιημένα προβλήματα με τις εξ ορισμού ρυθμίσεις

η εξορισμού ρύθμιση έχει ήδη δοκιμαστεί και δεν λειτουργεί σωστά

κάποια άλλη πληροφορία υπάρχει στις αναλυτικές ενότητες κατωτέρω

Παράμετροι του συστήματος

Ζώνη ώρας:

Το DrakX επέλεξε μια ζώνη ώρας για εσάς, ανάλογα με την προτιμώμενη γλώσσα. Αν χρειάζεται μπορείτε να την αλλάξετε. Δείτε επίσης “Διαμόρφωση της ζώνης ώρας”

Χώρα / Περιοχή:

Αν δεν είσαστε στην επιλεγμένη χώρα, είναι πολύ σημαντικό να διορθώσετε τη ρύθμιση. Δείτε “Επιλέξτε τη χώρα/περιοχή σας”

Πρόγραμμα εκκίνησης:

Το DrakX έχει πραγματοποιήσει καλές επιλογές για τη ρύθμιση του προγράμματος εκκίνησης.

Μην αλλάξετε τίποτα, αν δεν γνωρίζετε πως να διαμορφώσετε το Grub2

Για περισσότερες πληροφορίες, δείτε “Κύριες επιλογές του προγράμματος εκκίνησης”

Διαχείριση χρηστών:

Εδώ μπορείτε να προσθέσετε επιπλέον χρήστες. Καθένας θα αποκτήσει τον δικό του κατάλογο /home.

Υπηρεσίες:

Οι υπηρεσίες συστήματος είναι αυτά τα μικρά προγράμματα που εκτελούνται στο παρασκήνιο (δαίμονες). Αυτό το εργαλείο σας επιτρέπει την ενεργοποίηση ή την απενεργοποίηση ορισμένων εργασιών.

Θα πρέπει να ελέγξετε προσεκτικά πριν να αλλάξετε οτιδήποτε εδώ - ένα σφάλμα μπορεί να προκαλέσει τη δυσλειτουργία του υπολογιστή σας.

Για περισσότερες πληροφορίες, δείτε “Διαμορφώστε τις υπηρεσίες σας”

Παράμετροι υλικού

Πληκτρολόγιο:

Εδώ είναι το μέρος που ρυθμίζετε ή αλλάζετε τη διάταξη του πληκτρολογίου ή οποία εξαρτάται από την τοποθεσία σας, τη γλώσσα ή τον τύπο του πληκτρολογίου.

Σημείωση

Αν διαπιστώσετε μια λανθασμένη διάταξη πληκτρολογίου και επιθυμείτε να την αλλάξετε, λάβετε υπόψη ότι ο κωδικός πρόσβασης θα αλλάξει επίσης.

Ποντίκι:

Εδώ μπορείτε να προσθέσετε ή να διαμορφώσετε άλλες συσκευές κατάδειξης, ταμπλέτες, σφαιροδείκτες κλπ.

Κάρτα ήχου:

Το πρόγραμμα εγκατάστασης χρησιμοποιεί τον προκαθορισμένο οδηγό, αν έχει καθοριστεί κάποιος. Η δυνατότητα επιλογής ενός διαφορετικού οδηγού δίνεται μόνον όταν υπάρχουν περισσότεροι οδηγοί για την κάρτα σας, αλλά κανένας από αυτούς δεν είναι ο προκαθορισμένος.

Κάρτα γραφικών:

Αυτή η ενότητα σας επιτρέπει να διαμορφώσετε την κάρτα γραφικών σας και τις οθόνες σας.

Για περισσότερες πληροφορίες, δείτε “Διαμόρφωση του X, της κάρτας γραφικών και της οθόνης”.

Παράμετροι δικτύου και διαδικτύου

Δίκτυο:

Εδώ μπορείτε να ρυθμίσετε το δίκτυό σας, αλλά για κάρτες δικτύου χωρίς ελεύθερους οδηγούς είναι καλύτερα να το κάνετε μετά την επανεκκίνηση, στο Κέντρο Ελέγχου Mageia, αφού έχετε ενεργοποιήσει τα αποθετήρια «nonfree».

Προειδοποίηση

Όταν προσθέτετε μια κάρτα δικτύου, μην ξεχάσετε να διαμορφώσετε το τοίχος προστασίας για την εποπτεία των επαφών αυτών.

Διαμεσολαβητές:

Ένας εξυπηρετητής διαμεσολαβητή δρα ως μεσάζοντας μεταξύ του υπολογιστή σας και το ευρύτερο διαδίκτυο. Αυτή η ενότητα σας επιτρέπει να διαμορφώσετε τον υπολογιστή σας για την χρήση μιας υπηρεσίας διαμεσολαβητή.

Ίσως χρειάζεται να συμβουλευτείτε τον διαχειριστή των συστημάτων σας για να λάβετε τις παραμέτρους που χρειάζεστε να εισάγετε εδώ

Ασφάλεια

Επίπεδο ασφάλειας:

Εδώ μπορείτε να ορίσετε το Επίπεδο ασφάλειας για τον υπολογιστή σας, στις περισσότερες περιπτώσεις η προκαθορισμένη επιλογή (Τυπικό) είναι το καταλληλότερο για γενική χρήση.

Επιλέξτε την επιλογή που ταιριάζει περισσότερο με τη χρήση σας.

Τείχος προστασίας:

Το τείχος προστασίας έχει ως στόχο να είναι το τείχος μεταξύ των σημαντικών σας δεδομένων και τους κατεργάρηδες του διαδικτύου οι οποίοι θα ήθελαν να τα εκθέσουν ή να τα κλέψουν.

Επιλέξτε τις υπηρεσίες που επιθυμείτε να έχετε πρόσβαση στο σύστημά σας. Οι επιλογές σας θα εξαρτώνται με την χρήση για την οποία προορίζεται ο υπολογιστής σας. Για περισσότερες πληροφορίες ανατρέξτε στο “Τείχος προστασίας”.

Προειδοποίηση

Έχετε υπόψη σας ότι επιτρέποντας τα πάντα (χωρίς τείχος προστασίας) μπορεί να είναι ριψοκίνδυνο.

Διαμόρφωση της ζώνης ώρας

Επιλέξτε τη ζώνη ώρας σας επιλέγοντας τη χώρα ή μια πόλη κοντά σας στην ίδια ζώνη ώρας.

Στην επόμενη οθόνη μπορείτε να επιλέξετε τη ρύθμιση του ρολογιού του BIOS στην τοπική ώρα ή GMT, γνωστή και ως UTC.

Σημείωση

Αν έχετε περισσότερα από ένα λειτουργικά συστήματα στον υπολογιστή σας, σιγουρευτείτε ότι όλα έχουν ρυθμιστεί στην τοπική ώρα, ή σε UTC/GMT στο σύνολό τους.

Επιλέξτε τη χώρα/περιοχή σας

Επιλέξτε τη χώρα ή την περιοχή σας. Αυτό είναι σημαντικό για όλων των ειδών ρυθμίσεων, όπως το νόμισμα και ο κανονιστικός τομέας ασύρματου δικτύου.

Αν η χώρα σας δεν εμφανίζεται στη λίστα, κάντε κλικ στο κουμπί Άλλες χώρες και από εκεί επιλέξτε τη χώρα ή την περιοχή.

Σημείωση

Αν η χώρα σας εμφανίζεται μόνο στη λίστα Άλλες χώρες, αφού κάνετε κλικ στο κουμπί Εντάξει μπορεί να φαίνεται ως μια χώρα επιλεγμένη από την πρώτη λίστα. Μπορείτε να το αγνοήσετε, το DrakX θα ακολουθήσει την πραγματική σας επιλογή.

Μέθοδος εισαγωγής

Στην οθόνη Άλλες χώρες μπορείτε επίσης να επιλέξετε μια μέθοδο εισαγωγής (στο κάτω μέρος της λίστας). Οι μέθοδοι εισαγωγής επιτρέπουν στους χρήστες να εισάγουν πολυγλωσσικούς χαρακτήρες (Κινέζικα, Ιαπωνικά, Κορεάτικα, κλπ). Το IBus είναι η προκαθορισμένη μέθοδος εισαγωγής ώστε οι χρήστες να μην χρειαστεί να κάνουν τη διαμόρφωση χειροκίνητα. Άλλες μέθοδοι εισαγωγής (SCIM, GCIN, HIME, κλπ) παρέχουν επίσης πανομοιότυπες λειτουργίες και μπορούν να εγκατασταθούν αν προσθέσατε ένα μέσο HTTP/FTP πριν την επιλογή των πακέτων.

Σημείωση

Αν παραλείψατε τη ρύθμιση της μεθόδου εισαγωγής κατά την εγκατάσταση, μπορείτε να μεταβείτε εκ νέου σε αυτή μετά την επανεκκίνηση του εγκατεστημένου συστήματός σας μέσω του μενού «Ρυθμίστε τον υπολογιστή σας» -> «Σύστημα», ή εκτελώντας localedrake ως root.

Διαμορφώστε τις υπηρεσίες σας

Εδώ μπορείτε να ορίσετε ποιες υπηρεσίες (δεν) θα πρέπει να εκκινηθούν κατά την εκκίνηση του συστήματός σας.

Υπάρχουν τέσσερις ομάδες, κάντε κλικ στο τρίγωνο μπροστά από μια ομάδα για την ανάπτυξή τους και για να δείτε όλες τις υπηρεσίες σε αυτήν.

Οι ρυθμίσεις που επιλέγει το DrakX είναι συνήθως σωστές.

Αν τονίσετε με το ποντίκι μια υπηρεσία, θα εμφανιστεί μια υπόδειξη με σχετικές πληροφορίες.

Αλλάξτε κάτι μόνο αν γνωρίζετε πολύ καλά τι κάνετε.

Επιλογή ποντικιού

Αν δεν είστε ευχαριστημένος με την απόκριση του ποντικιού σας, μπορείτε από εδώ να επιλέξετε κάποιο άλλο.

Συνήθως, Γενικό - Οποιοδήποτε PS/2 και USB ποντίκι είναι μια καλή επιλογή.

Επιλέξτε Γενικό - Εξαναγκασμός evdev για να διαμορφώσετε τα κουμπιά που δεν δουλεύουν σε ένα ποντίκι με έξι ή περισσότερα κουμπιά.

Ρύθμιση του ήχου

Σε αυτήν την οθόνη δίνεται το όνομα του οδηγού που έχει επιλέξει ο εγκαταστάτης για την κάρτα ήχου, ο οποίος θα είναι και ο εξ' ορισμού οδηγός αν έχουμε έναν.

Ο προκαθορισμένος οδηγός θα πρέπει να λειτουργεί χωρίς προβλήματα. Ωστόσο, αν μετά την εγκατάσταση αντιμετωπίζετε προβλήματα, τότε εκτελέστε draksound ή εκκινήστε το εργαλείο αυτό από το Κέντρο Ελέγχου Mageia (MCC), επιλέγοντας την καρτέλα Υλικό και κάνοντας κλικ στο Διαμόρφωση του ήχου στο επάνω δεξί μέρος της οθόνης.

Στη συνέχεια, στην οθόνη του εργαλείου draksound ή «Διαμόρφωση του ήχου», κάντε κλικ στο Για προχωρημένους και στη συνέχεια στο Επίλυση προβλημάτων για να βρείτε χρήσιμες πληροφορίες επίλυσης του προβλήματος.

Για προχωρημένους

Με κλικ στο Για προχωρημένους στην οθόνη αυτή, κατά την εγκατάσταση, μπορεί να φανεί χρήσιμο στην περίπτωση που υπάρχουν περισσότεροι διαθέσιμοι οδηγοί αλλά δεν έχει επιλεγεί ένας προκαθορισμένος οδηγός, ή πιστεύετε ότι ο εγκαταστάτης επέλεξε έναν λανθασμένα.

Σε αυτήν την περίπτωση μπορείτε να επιλέξετε έναν διαφορετικό οδηγό με κλικ στο Επιλογή οδηγού.

Επίπεδο ασφάλειας

Εδώ μπορείτε να ρυθμίσετε το επίπεδο ασφαλείας.

Αφήστε τις προκαθορισμένες ρυθμίσεις ως έχουν, αν δεν γνωρίζετε τι να επιλέξετε.

Μετά την εγκατάσταση, είναι δυνατό να ρυθμίσετε τις ρυθμίσεις ασφάλειας από την ενότητα Ασφάλεια του Κέντρου Ελέγχου Mageia.

Τείχος προστασίας

Αυτή η ενότητα επιτρέπει την διαμόρφωση μερικών απλών κανόνων του τείχους προστασίας: καθορίζουν τον τύπο των επιτρεπόμενων μηνυμάτων από το διαδίκτυο στο σύστημα προορισμού. Αυτό επιτρέπει τανάπαλιν την πρόσβαση των αντίστοιχων υπηρεσιών από το διαδίκτυο.

Στην εξ ορισμού ρύθμιση δεν υπάρχει κάποιο κουμπί επιλεγμένο. Οι υπηρεσίες συστήματος δεν είναι προσβάσιμες από το διαδίκτυο. Η επιλογή «Όλα (χωρίς τείχος προστασίας)» έχει μια ειδική λειτουργία: ενεργοποιεί την πρόσβαση σε όλες τις υπηρεσίες του μηχανήματος· αυτή η επιλογή δεν έχει νόημα στην περίπτωση του εγκαταστάτη αφού θα αφήσει το σύστημα εκτεθειμένο. Η ουσιαστική του χρήση προορίζεται για το Κέντρο Ελέγχου Mageia (όπου χρησιμοποιείται το ίδιο περιβάλλον χρήστη) και για την προσωρινή καθολική απενεργοποίηση των κανόνων του τείχους προστασίας για δοκιμές και αποσφαλμάτωση.

Όλες οι άλλες επιλογές είναι αυτονόητες. Για παράδειγμα, επιλέξτε το πλαίσιο ελέγχου «Εξυπηρετητής CUPS» αν θέλετε οι εκτυπωτές σας να είναι προσπελάσιμοι από το δίκτυο.

Προχωρημένες

Το σύνολο αυτό των πλαισίων ελέγχου αφορά μόνο τις βασικές υπηρεσίες. Το κουμπί «Προχωρημένες» δίνει πρόσβαση σε πιο υπηρεσίες που δεν καλύπτονται στη λίστα με τις βασικές. Από εκεί θα μπορείτε να να ενεργοποιείτε μια σειρά υπηρεσιών πληκτρολογώντας τες (αφήνοντας κενά μεταξύ τους)

<αριθμός-θύρας>/<πρωτόκολλο>

- <αριθμός-θύρας>: πρόκειται για τον αριθμός της θύρας που έχει ανατεθεί στην υπηρεσία που θέλετε να ενεργοποιήσετε (π.χ. 873 για την υπηρεσία RSYNC) όπως καθορίζεται στο RFC-433·

- <πρωτόκολλο> πρόκειται για το TCP ή το UDP - το διαδικτυακό πρωτόκολλο της εκάστοτε υπηρεσίας.

Για παράδειγμα, η καταχώρηση για την ενεργοποίηση της πρόσβασης στην υπηρεσία RSYNC είναι η 873/tcp.

Σε περίπτωση που η υπηρεσία έχει ενσωματωθεί χρησιμοποιώντας και τα δυο πρωτόκολλα, θα πρέπει να καθορίσετε 2 ζεύγη για την ίδια θύρα.

Ενημερώσεις

Από τη στιγμή που κυκλοφόρησε η συγκεκριμένη έκδοση της Mageia, μερικά πακέτα έχουν ενημερωθεί ή βελτιωθεί.

Επιλέξτε ναι αν επιθυμείτε να κάνετε λήψη και να εγκαταστήσετε αυτά τα πακέτα, επιλέξτε όχι αν δεν επιθυμείτε να το πραγματοποιήσετε τώρα, ή αν δεν είστε συνδεδεμένος-η στο διαδίκτυο.

Έπειτα κάντε κλικ στο Επόμενο για να συνεχίσετε

Συγχαρητήρια

Έχετε ολοκληρώσει την εγκατάσταση και διαμόρφωση της Mageia και μπορείτε τώρα να επανεκκινήσετε τον υπολογιστή σας με ασφάλεια.

Μετά την επανεκκίνηση, στην οθόνη του μενού εκκίνησης, μπορείτε να επιλέξετε μεταξύ των λειτουργικών συστημάτων σας στον υπολογιστή σας (αν έχετε περισσότερα από ένα).

Αν δεν έχετε αλλάξει τις ρυθμίσεις του προγράμματος εκκίνησης, η εγκατάστασή σας της Mageia θα επιλεχθεί αυτόματα και θα εκκινηθεί.

Απολαύστε!

Μεταβείτε στο www.mageia.org αν έχετε διάφορες απορίες ή αν θέλετε να συνεισφέρετε στη Mageia

Απεγκατάσταση της Mageia

Οδηγίες

Αν η Mageia δεν σας «έπεισε» ή αν δεν δεν μπορείτε να την απεγκαταστήσετε σωστά, με λίγα λόγια αν θέλετε να την «ξεφορτωθείτε». Είναι δικαίωμά σας και η Mageia σας δίνει τη δυνατότητα να το κάνετε εν αντιθέσει άλλων λειτουργικών συστημάτων.

Αφού πραγματοποιήσετε εφεδρικά αντίγραφα, επανεκκινήστε το DVD εγκατάστασης της Mageia και επιλέξτε Διάσωση του συστήματος. Στη συνέχεια, Επαναφορά του προγράμματος εκκίνησης των Windows. Στην επόμενη εκκίνηση, θα έχετε μόνο Windows ως επιλογή.

Για να ανάκτηση του χώρου που χρησιμοποιούσαν οι κατατμήσεις Mageia στα Windows, κάντε κλικ στο Έναρξη -> Πίνακας ελέγχου -> Εργαλεία διαχείρισης -> Διαχείριση του υπολογιστή -> Αποθήκευση -> Διαχείριση δίσκων για να μεταβείτε στην διαχείριση κατατμήσεων. Θα αναγνωρίσετε την κατάτμηση της Mageia από την ετικέτα Άγνωστο, αλλά και από το μέγεθος και την τοποθεσία στον δίσκο. Κάντε κλικ σε κάθε μια από τις κατατμήσεις και επιλέξτε Διαγραφή· ο χώρος θα απελευθερωθεί.

Αν χρησιμοποιείτε Windows XP, μπορείτε να δημιουργήσετε μια νέα κατάτμηση και να την μορφοποιήσετε σε (FAT32 ή NTFS). Θα αποκτήσει ένα γράμμα κατάτμησης.

Αν έχετε Vista ή 7, έχετε ακόμα μια επιλογή, μπορείτε να επεκτείνετε την υπάρχουσα κατάτμηση που βρίσκεται στα αριστερά από τον απελευθερωμένο χώρο. Υπάρχουν και άλλα εργαλεία κατατμήσεων που μπορούν να χρησιμοποιηθούν, όπως το gparted, διαθέσιμο για windows και linux. Όπως πάντα, κατά την αλλαγή των κατατμήσεων, να είστε προσεκτικός-η και σιγουρευτείτε ότι έχετε πάρει αντίγραφα ασφαλείας για όλα τα σημαντικά σας αρχεία.